2004. gads Latvijā

Šajā lapā ir apkopoti 2004. gada notikumi Latvijā.

Valsts amatpersonas

Gada simboli Latvijas dabā

Notikumi

Janvāris 
 1. janvāris:
 Saskaņā ar izmaiņām likumā "Par maternitātes un slimības apdrošināšanu" turpmāk jaundzimušo tēvi varēja saņemt paternitātes pabalstu.
 Darbu sāka jauna Tieslietu ministrijas pakļautībā esoša tiešās pārvaldes iestāde — Tiesu administrācija.
 Stājās spēkā noteikumi par minimālo mēneša darba algu un minimālo stundas tarifa likmi, kas paredzēja minimālo algu valstī palielināt no 70 līdz 80 latiem.
 Stājās spēkā grozījumi Ceļu satiksmes likumā, ieviešot progresīvo soda punktu sistēmu par ceļu satiksmes noteikumu pārkāpumiem, kā arī citas būtiskas izmaiņas pašreizējā ceļu satiksmes kārtībā.
 Stājās spēkā Preču un pakalpojumu loteriju likums, kas aizliedza rīkot loterijas, ja dalībai tajās jāpērk alkohols, tabakas izstrādājumi vai medikamenti.
 4. janvāris — Latvijā tikai pāris stundas debesīs varēja vērot Kvadrantīdu meteoru plūsmu.

Marts 
 29. marts — Latvija kopā ar Bulgāriju, Igauniju, Lietuvu, Rumāniju, Slovākiju un Slovēniju tika uzņemta NATO.

Maijs 
 1. maijs — Latvija kopā ar Čehiju, Igauniju, Kipru, Lietuvu, Maltu, Poliju, Slovākiju, Slovēniju un Ungāriju kļuva par pilntiesīgu Eiropas Savienības dalībvalsti.
 23. maijs — autokatastrofā iet bojā grupas Prāta Vētra basģitārists Gundars Mauševics.

Jūnijs 
 12. jūnijs — 6. Eiropas Parlamenta vēlēšanas, kurās lielāko vietu skaitu (4) ieguva Tēvzemei un Brīvībai/LNNK.

Novembris 
 17. novembris — Rīgā, Ķīpsalā ekspluatācijā tika nodota Saules akmens augstceltne.

Kultūra 
 Latvijas bērnu filma "Ūdensbumba resnajam runcim" piedalījās starptautiskajā filmu festivālā Karlovi Varos.
 Marts — filmu festivālā "Eiropas filmu dienas", Latviju prezentēja Aigara Graubas mākslas filmu "Baiga vasara".
 15. jūlijs — Prāgā Pasaules zēnu un vīru koru festivāla noslēguma koncerta ietvaros uzstājās Rīgas Doma zēnu koris.
 Iznāca Noras Ikstenas grāmata "Dzīves stāsti".

Zinātne 
 LU Fizikas institūtā tika atklāta jauna fizikāla parādība — termomagnētiskā osmoze (akadēmiķis Elmārs Blūms)
 LU sadarbībā ar Kalifornijas Universitāti, izmantojot kvantu efektus, paaugstināja magnetometrijas jutību virs klasiskās fizikas atļautās robežas (akadēmiķis Mārcis Auziņš)
 LU Cietvielu fizikas institūtā (sadarbībā ar Tokijas Tehnoloģisko institūtu) stiklveida silīcija dioksīdā tika identificēts jauns lāzerstarojuma radīto defektu veidošanās mehānisms. (akadēmiķis Linards Skuja)
 LU Elektronikas un datorzinātņu institūtā tika izstrādāts notikumu taimers — unikāla ierīce kosmisko pavadoņu lāzerlokācijai (Dr.habil.sc.comp. Jurijs Artjuhs)
 LU sadarbībā ar Umea Universitāti Zviedrijā eksperimentāli pierādīja un aprakstīja ātrāko nervu sistēmas informācijas kodēšanas mehānismu. (profesors Ingvars Birznieks)
 Staldzenē tika atklāts un aprakstīts lielākais bronzas laikmeta depozīts.

Miruši 
 8. marts — Mavriks Vulfsons, žurnālists, politiķis (dzimis 1918. gadā)
 14. marts — Jurijs Rubenis, padomju funkcionārs (dzimis 1925. gadā)
 17. marts — Ervids Grinovskis, ekonomists un sabiedriskais darbinieks (dzimis 1925. gadā)
 23. maijs — Gundars Mauševics, mūziķis (dzimis 1974. gadā)
 9. jūnijs — Tatjana Suta, mākslas zinātniece (dzimusi 1923. gadā)
 21. jūnijs — Hardijs Lediņš, mūziķis (dzimis 1955. gadā)
 20. jūlijs — Hugo Legzdiņš, virsnieks un pedagogs (dzimis 1903. gadā)
 24. jūlijs — Varis Krūmiņš, kinorežisors (dzimis 1931. gadā)
 3. novembris — Sergejs Žoltoks, hokejists (dzimis 1972. gadā)
 25. novembris — Eduards Berklavs, politiķis, disidents (dzimis 1914. gadā)
 22. decembris — Juris Latišs, bobslejists (dzimis 1979. gadā)

Skatīt arī 
 2004. gads
 2004. gada laikapstākļi Latvijā
 Latvija
 Latvijas vēsture
 Latvijas klimats

Attēlu galerija

Atsauces 

Latvija
 
Notikumi Latvijā pēc gada